Document ID: /fineweb-2-swissfilter-quality_10-filterrobots/filtered/01307.jsonl.gz/531

Maqedonia
Më shumë se 9 mijë policë stërviten për zgjedhjet lokale
Ministri i Punëve të Brendshme, Oliver Spasovski tha se MPB po i bënë të gjitha përgatitjet përfundimtare për të pasur një proces zgjedhor të besueshëm nga të gjitha palët
Ministria e Punëve të Brendshme e Maqedonisë në bashkëpunim me OSBE-në, është duke stërvitur mbi 9 mijë policë të cilët do të angazhohen në mbarëvajtjen e procesit të zgjedhjeve lokale, që do të mbahen në tetor. Kështu ka deklaruar ministri i Punëve të Brendshme, Oliver Spasovski, sipas të cilit, MPB po i bënë të gjitha përgatitjet përfundimtare për të pasur një proces zgjedhor të besueshëm nga të gjitha palët.
“Ne për çdo ditë e japim kontributin tonë që mos të ketë incidente, të zvogëlohet numri i incidenteve, ose të mos arrihet deri në incidente më serioze të cilat do të mund ta prishnin procesin zgjedhor. Por, këtë duhet ta bëjmë të gjithë së bashku, ndërsa Ministria e Punëve të Brendshme, pjesën e vet të punëve, ingjerencat që ka, autorizimet që i ka në dispozicion do t’i zbatojë, që me të vërtetë të sigurohen zgjedhje fer dhe demokratike dhe më e rëndësishmja nga të gjitha, qytetarët të mund të marrin vendime”, thotë ministri Spasovski.
Ndërkaq, Ismet Ramadani nga Këshilli Veri-Atlantik për Radion Evropa e Lirë thotë se marrë parasysh rëndësinë e këtyre zgjedhjeve lokale të cilat përcaktojnë të ardhmen e partive politike, kjo e bën që i gjithë ambienti procesit zgjedhor të jetë tensionues, megjithëse çdo kush që do të shkakton incidente do të humbte përkrahjen e faktorit ndërkombëtar edhe nëse shënon fitore.
“Liderët ose udhëheqësit e partive politike gjatë këtyre zgjedhjeve nuk do të kenë guxim të japin instruksione që strukturat ose militantët e tyre të krijojnë incidente në terren, sepse në atë rast definitivisht do të humbin përkrahjen tek faktori ndërkombëtar, veçanërisht tek Bashkimi Evropian dhe SHBA-ja”.
“Ata (liderët politikë) janë të vetëdijshëm se nëse kjo përkrahje e faktorit ndërkombëtar humbet, atëherë çdo fitore që mund të arrihet përmes incidenteve, ajo parti politike nuk mund të ketë ardhmëri në skenën politike pa përkrahjen e ndërkombëtareve, përkatësisht atyre strukturave ku Maqedonia synon të integrohet, siç është BE dhe NATO”, thotë Ramadani.
Ndërkaq, ministri i Punëve të Brendshme i Maqedonisë Oliver Spasovski thotë se për mbarëvajtjen e procesit zgjedhor, rol kyç kanë partitë politike, veçanërisht reflektimi i drejtuesve të partive politike dhe kandidatëve që janë futur në garë zgjedhore.
“Këtë unë publikisht e thashë dhe, edhe një herë u bëj thirrje edhe partive politike, edhe qytetarëve, që t’i ndihmojnë Ministrisë së Punëve të Brendshme, të kemi raport partneriteti, gjithnjë me qëllim që të sigurojmë rend dhe qetësi publike, të kemi proces të sigurt dhe të kemi ditë zgjedhjesh që do t’i plotësojë kriteret për zgjedhje fer dhe demokratike”, thotë Spasovski.
Të tjera nga Maqedonia
E-Diaspora
-
Elona Kamberi
Dekorohet nga ministri austriak, çmimin ia dedikon mikes së saj të ndjerë Elona Kamberi, çmimin e ndarë nga ministri austriak i bujqësisë ia ka dedikuar mikes së saj...
-
Dresden, Gjermani
Protestojnë kundër dëbimit në Kosovë të nënës me 8 fëmijë
-
Në Danimarkë vritet djali 16 vjeçar nga Tetova
-
Ditë ngushëllimi dhe komemoracioni për Dr. Vlora Mehmeti-Tërshanin
-
Shkolla e Diasporës në Kosovë: vendtakim i energjisë, pasionit dhe kreativitetit
Jeta në Zvicër
-
Politikani shqiptar më meritori që Yilmaz mori nënshtetësinë zvicerane Politikani shqiptar, Florim Kadriu ka ndihmuar shumë që turkja 25-vjeçare, Funda Yilmaz, mori nënshtetësinë zvicerane. Asaj...
-
Barometri zgjedhor
Politika zvicerane, e pandikuar nga zhvillimet në vendet fqinje
-
Të huajt, telashja numër një e zviceranëve
-
Zvicër
Numri më i vogël i azilkërkuesve, nga viti 2010
-
Aarau
9 vjet burg për dy hajdutët shqiptarë nga “Ara e kallamoqit”